**EELNÕU 2025/313**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| noortevolikogu | X |
| seeniorite nõukoda | X |

**VILJANDI LINNAVOLIKOGU**

OTSUS

### 30. jaanuar 2025 nr

Viljandi linna elutöö preemia

Viljandi Linnavolikogu 24.09.2015 määruse nr 61 „Viljandi linna elutöö preemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada salajase hääletuse tulemused.

2. Viljandi linna 2024. aasta elutöö preemia saaja on \_\_\_\_\_\_\_\_\_\_\_\_\_\_\_\_\_\_\_.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule tartuhk.menetlus@kohus.ee või Veski 32, 50409 Tartu

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Annika Aasa

**Esitatud:** 13.01.2025

**Esitaja:** Viljandi Linnavalitsus **Ettekandja:** Helmen Kütt

**Lk arv:** 4

**Hääletamine:** nõudmisel

Seletuskiri

**Viljandi linna elutöö preemia**

Eelnõu eesmärk on tunnustada füüsilist isikut, kelle aastatepikkune tegevus on avalikkuse poolt kõrgelt hinnatud ja kelle kogu elutöö on positiivselt mõjutanud Viljandi linna arengut ja mainet.

Tunnustamine toimub Viljandi Linnavolikogu 24.09.2015 määruse nr 61 „Viljandi linna elutöö preemia“ alusel ning arvestades laekunud ettepanekuid. Ettepanekud on koondatud kokku alljärgnevas koondtabelis.

Määrusega saab tutvuda siin: <https://www.riigiteataja.ee/akt/408022022035>

Ettepanekuid esitati 9, kokku 7 isiku tunnustamiseks.

Preemia suurus on 10 000 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja Viljandi linna teenetemärk. Preemia saaja nimi kantakse Viljandi linna auraamatusse.

Preemia kantakse preemia saaja kontole 23. veebruaril 2025.

Preemia antakse üle Eesti Vabariigi 107. aastapäevale pühendatud pidulikul kontsertaktusel Pärimusmuusika Aidas 24. veebruaril 2025 või preemia saajale sobival ajal ning sobivas kohas.

**Elutöö preemiale esitatud kandidaadid:**

|  |  |
| --- | --- |
| **Kandidaat** | **Esitaja ja põhjendus** |
| 1. **LEO IRA**
 | *(esitaja Viljandi Linnavolikogu Isamaa erakonna saadikurühm, Helir-Valdor Seeder)*Leo Iratöötas Viljandis jalgpallitreenerina üle 40 aasta. Ta on sportlikku vaimu süstinud mitme põlvkonna Viljandi noortele. Tema õpilased on olnud paljud endised ja praegused Eesti tippjalgpallurid: Urmas Kirs, Mati Pari, Argo Arbeiter, Tõnu Vanakesa, Dzintar Klavan, Viktor Alonen, Janek Meet, Aivar Lillevere, Rain Tölpus, Jürgen Henn ja paljud teised. Mitmetest tema õpilastest on saanud edukad treenerid. Oma aastatepikkuse ja järjepideva töö ning pühendumusega on Leo Ira panustanud nii Viljandi kui Eesti jalgpalli arendamisse. Leo Irat on tunnustatud Eesti Jalgpalli Liidu hõbemärgiga.Praegu on Leo Ira pensionär aga hoiab ennast aktiivselt Viljandi spordieluga kursis ja töötab hooajaliselt Viljandi spordikeskuses. |
| 1. **MAIE TAMMEMÄE**
 | *(esitaja Carolyn Rennu)*Rahvatantsuga tegelemine ja selle õpetamine on olnud sõna otseses mõttes Maie elutöö. Isegi täna, 81-aastaselt, tegeleb Maie selle õpetamisega. Möödunud aastal sai Maie ka Ullo Toomi nimelise rahvatantsustipendiumi. Maie on rahvakunsti edasi kandmisega tegelenud täiesti isetult - see on olnud tema missioonitunne. Selle tunnustuse andmine Maiele Viljandi linna poolt on väga loogiline samm. |
| 1. **AAVO SOOPA**
 | *(esitaja Kaina Mälgand)*On olnud Viljandi linnas edukas koolijuht aastatel 1978-2022 (üle 44 a). 3. jaanuaril 2025 täitub 75. eluaastat. |
| 1. **VALLI VEIGEL**
 | *(esitaja Viljandi Linnavolikogu Eesti Keskerakonna saadikurühm ja Eesti Keskerakonna Viljandi linna osakond, Helmut Hallemaa)*Valli Veigel, korteriühistu esimees, korteriühistute koostöö ja liikumise vedaja, Viljandimaa Rahvarinde eestvedajaid, ühiskondliku toitlustuse juht, Viljandi Linnavolikogu komisjonide aktiivne liige.Valli Veigel on aastaid, aastakümneid olnud Viljandi linna korteriühistu Männimäe tee 27 esimees ning selles rollis onud korteriühistute koostöö ja liikumise üks vedajaid, eestkõnelejaid. Eesti iseseisvuse taastamise ja laulva revolutsiooni ajal ja protsessis 1980-ndate lõpus ja 1990-ndate alguses oli ta üks Viljandimaa Rahvarinde vedajaid. Aastakümneid oli ta Viljandi maakonna ja Viljandi linna ühiskondliku toitlustuse juht. Ta on aastaid olnud aktiivne tegija Viljandi linnavolikogu komisjonide töös, ka praegusel ajal aktiivne liige, vabaliikme, eksperdina Seenioride Nõukojas. |
| 1. **MAI PALO**
 | *(esitaja perekond Martinson)*Pikaaegse Viljandi kirjandus- ja antikvariaadikultuuri ülal hoidmise eest. |
| *(esitaja Helmen Kütt)**(esitaja Valimisliit Südamega Viljandis, Juhan-Mart Salumäe)*Mai Palo (sündinud 04.07.1940.a.) on alates 1962. aastast olnud Viljandis tegev raamatukaubandusega. 1975. aastal sai temast Viljandi raamatukaupluse „Sõprus“ juhataja. Tema käe all sai kauplusest tolle aja kohta hästi varustatud raamatupood ja muutus asendamatuks suure hulga viljandlaste jaoks. 1976. aastal avati Viljandis sõjajärgse Eesti kolmas antikvariaat Tartu ja Tallinna järel. Raamatuantikvariaat oli raamatupoe „Sõprus“ filiaal. Et Viljandimaal oli tollal säilinud palju vanu raamatuid, kujunes Viljandi antikvariaat kohaks, kus paljud Eesti vaimuinimesed leidsid neile vajalikke raamatuid ligi 30 000 antikvariaadis müügil olevate raamatute seast. Usaldusväärsete inimeste jaoks võis Viljandi antikvariaadist leida ka tolleaegsete võimude poolt keelatud raamatuid. Nii kujunes Viljandi antikvariaadist üks kolmest sümbolist Lossivaremete ja Ugala kõrval, mille pärast Viljandisse tuldi. Kui Mai Palo 2002. aastal raamatupoe juhataja ameti maha pani, ei lõpetanud ta tööd raamatutega, vaid hakkas juhtima Viljandi antikvariaati, tehes seda kuni 2022. aastani, mil Viljandi antikvariaat lõpetas tegevuse. Vanade raamatute müüki jätkas aga Lossi tänaval suuremates ruumides Raamatukoi. Mai Palost sai selle poe müüja-konsultant, kelle abi ja nõu vajavad nii ostjad, omanik kui kolleegid tänaseni. Raamatud on olnud tema elu enam kui 63 aastat. Alati rõõmsameelne, sõbralik ja kompetentne ning paljudele viljandlastele tuttav! Aastal 2023.a. sai ta Presidendilt Valgetähe V klassi teenetemärgi. Aeg oleks ka Viljandil tunnustada ja elutööpreemia anda inimesele, kelle elutöö on olnud enam kui 63 aastat raamatute keskel ja koos raamatutega! |
| 1. **JAAN SAAR**
 | *(esitaja Viljandi linnavolikogu Eesti Reformierakonna saadikurühm ja linna piirkonnaorganisatsioon, Johan-Kristjan Konovalov)*Lõppenud aastal pani Jaan Saar punkti üle kolme aastakümne kestnud elutööle viljandlastele toasooja pakkumises. AS Esro ühe omaniku ja juhina arendas Saar Viljandi soojataristut alates 1991. aastast. Selle aja jooksul on Viljandi kütmine läinud üle masuudilt hakkpuidule ja gaasile ning uutele omanikele anti üle hästi toimiv ja kaasaegne ettevõte. |
| 1. **TONIO TAMRA**
 | *(esitaja Viljandi linnavolikogu Eesti200 fraktsioon, Janika Gedvil)*Viljandis pole seni olnud kombeks elutööpreemiaid postuumselt omistada. 2024. aasta juulis ebaõiglaselt vara lahkunud Tonio Tamra on oma pikaaegse tegevusega Viljandi linna kogukonna teenimisel selle erakordse au ära teeninud. Tonio tegevus Viljandi muusikaelu ja -hariduse arendamisel on terve Eesti ja isegi kogu maailma mastaabis erakordne ning tähelepanuväärne. Tema juhtimisel sai Viljandi Muusikakoolist linna eneseväärikuse ja -uhkuse üks nurgakive. Kui palju on Tonio eestvedamisel sündinud imeilusaid hetki, mis sadade ja tuhandete viljandlaste südant puudutanud. Kui palju on Viljandi muusikakoolist võrsunud suurepäraseid kasvandike, kes oma kodulinnale hulgaliselt au ning kuulsust toonud. Kui mitmed Viljandi hariduse ja kultuuritemplid on rajatud kvaliteediga, mis annavad eeskuju ning inspiratsiooni üle kogu Eesti ning väljaspoole riigipiire.Ning lõppeks Tonio helilooming - see mis jääb surematuna püsima - mis jõudnud mitmetele laulu- ja tantsupidudele ning ärgitanud ka paljusid klassikuid suurema austusega suhtuma meie ühisesse muusikalisse pärimusse.Tonio Tamra mälestuse jäädvustamiseks on postuumne elutööpreemia igati väärikas ning kohane ja selle vastuvõtjaks teeme ettepaneku määrata Tonio lesk Kadi Ritsing-Tamra, kes Tonio tööd väärikalt jätkab ning tema pärandit edasi kannab. |

(allkirjastatud digitaalselt)

Annika Aasa

kultuuri- ja spordispetsialist